2022. augusztusi országgyűlési választás

A **2022. augusztusi országgyűlési választás** Serodome történelmének 3. szabad választása volt, amelyet 2022. augusztus 7-én rendeztek meg.

## Választási rendszer

### A választás időpontja

A választást Puskás Krisztián köztársasági elnök 2022. augusztus 7-ére tűzte ki.

### A választási rendszer

Serodome-ban az országgyűlési képviselők választását a 2022. évi LXII. törvény szabályozza. A választás egyfordulós.

Az Országgyűlés létszáma az előző választások 23 mandátumáról 45-re emelkedik. A választási rendszer vegyes rendszerű, a képviselők párt-, illetve nemzetiségi listán, valamint ezentúl egyéni választókerületekből is bekerülhetnek a parlamentbe.

### Listás szavazatok kiosztása

A nemzetiségi választópolgárok dönthetnek úgy, hogy nem pártlistára, hanem nemzetiségük listájára szavaznak. A mandátumkiosztáskor a nemzetiségi listák szavazatait is figyelembe veszik.

A mandátumok kiosztása:

1. össze kell adni a listás szavazatokat,
2. ha egy nemzetiség megszerezte az összes országos listás szavazat

/

93

/

4

{\displaystyle /93/4}

 darabnyi szavazatot, kap egy kedvezményes mandátumot,
3. a megszerezhető listás mandátumok számából a nemzetiségek által megszerzett mandátumok számát le kell vonni,
4. a nemzetiségek szavazataiból a kedvezményes kvótát le kell vonni,
5. a mandátumokat táblázatos módszerrel (ún. D’Hondt-módszerrel) kell elosztani (táblázatot készítünk: első sor a szavazatok, második a szavazatok fele, harmadik a harmada, negyedik a negyede stb., a legnagyobb számokat „bekarikázzák”, minden párt annyi mandátumot kap, ahány „karika” van az oszlopában).

Azok a nemzetiségek, amelyek nem jutottak mandátumhoz, egy nemzetiségi szószólót (a lista első helyezettje) küldhetnek az országgyűlésbe. A szószólót az országgyűlési képviselőkkel azonos jogok illetik meg, leszámítva, hogy nem szavazhat a parlament döntéseikor.

## Jelöltek és listák

A Serodome Választási Iroda a következő, a választáson indulni kívánó jelölő szervezeteket (pártokat és országos nemzetiségi önkormányzatokat) vette nyilvántartásba (zárójelben a nyilvántartásba vétel dátuma):

2. Baloldali Blokk (2022. június 23.)
3. Civil Demokraták (2022. június 23.)
4. Előre Serodome! (2022. június 23.)
5. Hazafias Szövetség (2022. június 23.)
6. Keresztény Egyesülés Pártja (2022. június 25.)
7. Magunkért Mozgalom (2022. június 23.)
8. Polgári Serodome Párt (2022. június 23.)
9. Serodome Liberális Párt (2022. június 23.)
10. Serodome Radikális Néppártja (2022. június 23.)
11. Szociáldemokrata Serodome Párt (2022. június 24.)
12. Virág Párt (2022. június 23.)
13. Zöld Serodome Pártja (2022. június 23.)

Országos nemzetiségi önkormányzatok1. Serodome Szerb Önkormányzata (2022. január 23.)
2. Serodome Román Önkormányzata (2022. február 17.)
3. Serodome Német Önkormányzata (2022. január 23.)

### Egyéni választókerületek és jelöltek

Egyéni választókerületi jelöltté váláshoz a választási törvények alapján legalább 25 aláírást kellett összegyűjteni.

### Országos listák

A Virág Párt és a Serodome Liberális Párt ismét közös listán indul, ezúttal az Alternatíva Mozgalommal együtt. 2022. május 17-én bejelentésre került a pártszövetség neve is, amely Zöld jólét lett.

A Zöld Serodome Pártja a Szociáldemokrata Serodome Párttal közös listán fog elindulni, Kanári Izabella vezetésével. Július 8-án bejelentésre került, hogy a koalíció Válasz névvel fog szerepelni a szavazólapokon.

Április 2-án hivatalossá váltak azok a feltételezések is, miszerint a Polgári Serodome Párt hajlandó koalícióra lépni az egyedül maradt SRNP-vel, így ez a két párt is közös listán fog indulni.

2022. április 25-én bejelentésre került, hogy a két fő baloldali párt, a Baloldali Blokk és a Magunkért Mozgalom közös listán, minden egyéni kerületben közös jelölttel fog elindulni a választásokon. Május 31-én a pártszövetség hivatalos neve Szociális Minimum lett, és ezzel egyidőben bemutatásra került a 21 egyéni képviselőjelölt személye is.

Május 19-én az előző választások győztese, az Előre Serodome! szóvivője igazolta azokat a spekulációkat, miszerint az előző választáson az SRNP-vel közösen indult Keresztény Egyesülés Pártjával együtt vágnának neki a 2022. augusztusi választásnak. Június 11-én Szappanosné Kántos Kornélia és Puskás Krisztián, az Előre! társelnökei lemondtak a pártelnökségről, helyükre az addigi alelnök Lovas Egon került. Június 21-én, az előzetes híresztelések után Lovas hivatalosan is bejelentette, hogy felmondják az alkut a KEP-pel, és mégis különállóan indulnak el a választáson.

## Kapcsolódó szócikkek

* Országgyűlés
* Jelenkori országgyűlési választások
* 2022. augusztus és 2023. február közötti országgyűlési képviselők listája